cyanic-selkie/wikianc huggingface dataset:
স্টারলিং হলিডে রিসোর্টস (ইন্ডিয়া) লিমিটেড
বিনিয়োগকারীদের সম্পর্কে
২০১৪ সালের ৭ ফেব্রুয়ারি, থমাস কুক ইন্ডিয়া লিমিটেড(টিসিআইএল) এবং স্টারলিং হলিডে রিসোর্টস লিমিটেড কোম্পানি দুটি একীভূত হওয়ার ঘোষণা দেয় ।
সিউড়ী রেলওয়ে স্টেশন
সিউড়ী রেলওয়ে স্টেশন পূর্ব রেলওয়ে অঞ্চলের আসানসোল রেল বিভাগের অণ্ডাল সাঁইথিয়া রেলপথের একটি গুরুত্বপূর্ণ রেলওয়ে স্টেশন । এটি ভারতের পশ্চিমবঙ্গ রাজ্যের বীরভূম জেলার সদর শহর সিউড়িতে অবস্থিত।  ভারতীয় রেলের অধীনস্থ পূর্ব রেল দ্বারা এই স্টেশনটি পরিচালিত হয়।
সর্বমোট ২৮ টি ট্রেন সিউড়ী হয়ে যাতায়াত করে। এছাড়াও সিউড়ীতে ২ টি ট্রেন-এর যাত্রাপথ শেষ হয় এবং এখান থেকে ২ টি ট্রেন-এর যাত্রাপথ শুরু হয়। এর ফলে সিউড়ী রেলস্টেশন বীরভূম জেলার সপ্তম ব্যস্ততম রেলওয়ে স্টেশনে পরিনত হয়েছে। বীরভূম জেলার বক্রেশ্বরে অবস্থিত বক্রেশ্বর শক্তিপীঠ ও উষ্ণ প্রস্রবণ এবং বীরভূম জেলার পাথরচাপড়িতে অবস্থিত দাতাবাবার মাজার ভ্রমনকারী পূন্যার্থী এবং ভ্রমনার্থীরা এই স্টেশন ব্যবহার করে থাকেন।
ইতিহাস
অণ্ডাল-সাঁইথিয়া শাখা রেলপথের মধ্যে সিউড়ী রেলওয়ে স্টেশন ১৯১৩ সালে নির্মিত হয়েছিল। ২০১৬ সালে এর বৈদ্যুতিকরনের কাজ শেষ হয়।
অবস্থান
সিউড়ী রেলওয়ে স্টেশন  ভারতের পশ্চিমবঙ্গ রাজ্যের বীরভূম জেলার সদর শহর সিউড়ির দক্ষিণ প্রান্তে হাটজন বাজারে অবস্থিত। এটি  অণ্ডাল-সাঁইথিয়া শাখা রেলপথের একটি গুরুত্বপূর্ণ স্টেশন।  অণ্ডাল জংশন রেলওয়ে স্টেশনের দিক থেকে সিউড়ীর পূর্ববর্তী স্টেশন হল - কচুজোড় রেলওয়ে স্টেশন এবং পরবর্তী স্টেশন হল - কুনুরি রেলওয়ে স্টেশন।
রেলপথ
সিউড়ী রেলওয়ে স্টেশনটি পশ্চিম বর্ধমান জেলা ও বীরভূম জেলার মধ্যে বিস্তৃত অণ্ডাল-সাঁইথিয়া শাখা রেলপথের মধ্যে অবস্থিত। অণ্ডাল এবং সাঁইথিয়ার মধ্যে সংযোগকারী এই রেলপথে ২ টি (আপ এবং ডাউন) ব্রড গেজ ট্র্যাক রয়েছে।
পরিকাঠামো
এই স্টেশনে ৩ টি প্ল্যাটফর্ম রয়েছে। সিউড়ী রেলওয়ে স্টেশনে ৫ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য সংরক্ষিত এবং অসংরক্ষিত টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। এছাড়াও প্রথম ও দ্বিতীয় শ্রেণীর যাত্রীদের জন্য পৃথক ওয়েটিং রুম-এর ব্যবস্থা রয়েছে। স্টেশনে গাড়ি রাখার ব্যবস্থা আছে।
বৈদ্যুতীকরণ
সিউড়ী রেলওয়ে স্টেশনের রেলপথে বৈদ্যুতীক ট্রেন চলাচল করে। ২০১২ সালের জন্য রেল বাজেটে পাণ্ডবেশ্বর-সাঁইথিয়া বিভাগের বিদ্যুৎকেন্দ্র অনুমোদন করা হয়েছিল, যা ২০১৩ সাল পর্যন্ত সম্পূর্ণ করার কাথা ছিল এবং ২০১৬ সালে সম্পন্ন করা হয়।
রেল পরিষেবা
এই স্টেশনটি মেল/এক্সপ্রেস ও লোকাল ট্রেনের দ্বারা বীরভূম জেলার সদর শহর সিউড়ির সাথে হাওড়া, কলকাতা, বর্ধমান, দুর্গাপুর, গুয়াহাটি, ডিব্রুগড়, মালদা, শিলিগুড়ি, পুরী, চেন্নাই, সুরাট, ঝাঝা আসানসোল, রাঁচি, নাগপুর, বিলাসপুর, ভুবনেশ্বর, বিশাখাপত্তনম, ডিমাপুর, জামশেদপুর, পুরুলিয়া, কটক, বিজয়ওয়াড়া, রায়পুর, দুর্গ ইত্যাদি শহরের সরাসরি সংযোগ স্থাপন করে। সিউড়ি শহর ছাড়াও পার্শ্ববর্তী এলাকার (যেমন- রাজনগর, মহম্মদ বাজার, বক্রেশ্বর, পুরন্দরপুর ইত্যাদি) মানুষজন সিউড়ী রেলওয়ে স্টেশন ব্যবহার করে থাকেন। এছাড়াও বীরভূম জেলার বক্রেশ্বরে অবস্থিত বক্রেশ্বর শক্তিপীঠ ও উষ্ণ প্রস্রবণ এবং বীরভূম জেলার পাথরচাপড়িতে অবস্থিত দাতাবাবার মাজার ভ্রমনকারী পূন্যার্থী এবং ভ্রমনার্থীরা এই স্টেশন ব্যবহার করে থাকেন।
প্রশাসন ও নিরাপত্তার ব্যবস্থা
সিউড়ী রেলওয়ে স্টেশনটি ভারতীয় রেলের পূর্ব রেল জোনের আসানসোল রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। যাত্রীদের সুরক্ষার জন্য সিউড়ী রেলওয়ে স্টেশনে একটি জি.আর.পি.এস. বা রেল পুলিশ থানা এবং একটি '''আর.পি.এফ. ব্যারাক''' আছে। স্টেশন চত্বর ও সংলগ্ন এলাকার নিরাপত্তা রেল পুলিশ প্রদান করে থাকে।
সানওয়াপ্টা পর্বত
আরোহণ
সানওয়াপ্টা পর্বতের চূড়ায় আরোহণের জন্য সাধারণত আইসফিল্ড পার্কওয়ের পাশের দক্ষিণ-পশ্চিম ঢাল হামাগুড়ি দিয়ে ওঠার জন্য বেশি ব্যবহার হয়। বাম|থাম্ব|173x173পিক্সেল|আইসফিল্ড পার্ক হতে সানওয়াপ্টা পর্বত
ভূতত্ত্ব ও জলবায়ু
কলাম্বিয়া পর্বত মূলত প্রাক-ক্যাম্ব্রিয়ান থেকে জুরাসিক যুগের পাললিক শিলায় গঠিত। ল্যরামাইড অরোজেনি'র মত ভূতাত্ত্বিক ঘটনা চলাকালে অগভীর সমুদ্রের পাললিক শিলা ধাক্কা দিয়ে আরো পূর্ব দিকের অপেক্ষাকৃত নবীন শিলার উপর ঠেলে দিলে এপর্বতগুলির সৃষ্টি হয়।
কোপেনের জলবায়ু শ্রেনীবিভাগ অনুযায়ী কলাম্বিয়া পর্বত, উত্তর মেরুর ঠিক দক্ষিণে অবস্থিত ঠান্ডা, তুষারাবৃত শীত মৌসুম এবং মৃদু গ্রীষ্মকালীন জলবায়ু অঞ্চলে অবস্থিত। এখানে তাপমাত্রা সাধারণত -২০° এবং শীতল বায়ূ প্রবাহ থাকলে -৩০° সেলসিয়াস পর্যন্ত নেমে যায়। সানওয়াপ্টা পর্বতে বারিপাতে জমা পানি নেমে এসে সানওয়াপ্টা নদী তে পতিত হয়।
বার-দো-থোস-গ্রোল
বার-দো-থোস-গ্রোল তিব্বতী বৌদ্ধধর্মের র্ন্যিং মা সম্প্রদায়ের একটি বিখ্যাত গ্রন্থ।
ইতিহাস
অষ্টম শতাব্দীতে পদ্মসম্ভব বার-দো-থোস-গ্রোল গ্রন্থ রচনা করেন এবং তার ধর্মসঙ্গিনী ও পঁচিশ প্রধান শিষ্যের মধ্যে একজন য়ে-শেস-ম্ত্শো-র্গ্যাল লিখে রাখেন। এরপর এই গ্রন্থকে গ্তের-মার মর্যাদা দিয়ে মধ্য তিব্বত অঞ্চলের গাম্পো পর্বতে পুঁতে রাখা হয়। চতুর্দশ শতাব্দীতে বিখ্যাত তিব্বতী গ্তের-স্তোন কার-মা-গ্লিং-পা এই গ্রন্থকে পুনরায় আবিষ্কার করেন।
বিষয়
বার-দো-থোস-গ্রোল গ্রন্থে মৃত্যু ও পুনর্জন্মের মধ্যবর্তী অবস্থায় চৈতন্যের অবস্থা ও অভিজ্ঞতাকে বর্ণনা করা হয়েছে। এই মধ্যবর্তী অবস্থাকে তিব্বতী ভাষায় বার-দো বলা হয়। এই গ্রন্থে মৃত্যুকালীন আচার অনুষ্ঠান সম্বন্ধেও বর্ণনা রয়েছে।
রুহিয়া থানা
রুহিয়া থানা বাংলাদেশের ঠাকুরগাঁও জেলার অন্তর্গত ঠাকুরগাঁও সদর উপজেলার একটি থানা। ২০১৩ খ্রিস্টাব্দের ২২ জানুয়ারি তৎকালীন মাননীয় পানিসম্পদ মন্ত্রী রমেশ চন্দ্র সেন এ থানাটি উদ্বোধন করেছেন।
বার-দো-থোস-গ্রোল
তিব্বতী মৃতের বই
১৯২৭ খ্রিষ্টাব্দে এই বই বিখ্যাত প্রত্নতত্ত্ববিদ ওয়াল্টার য়ীলিং ইভান্স-ওয়েন্টজ টিবেটান বুক অব দ্য ডেড বা তিব্বতী মৃতের বই নামে প্রকাশ করেন। যদিও তিব্বতী মৃতের বই তিব্বতী ভাষায় প্রতিশব্দ বার-দো-থোস-গ্রোল নয়।
গৌরী লক্ষ্মী বাই
মহারানি আইলিওম থিরুনাল গৌরী লক্ষ্মী বাই (১৭৯১ – ১৮১৫) ছিলেন ভারতের ত্রিবাঙ্কুর রাজ্যের মহারানি, ১৮১০ থেকে ১৮১৩ সাল পর্যন্ত তিনি রানি ছিলেন এবং তারপর ১৮১৩ থেকে ১৮১৫ সালে মৃত্যু পর্যন্ত তাঁর ছেলে স্বাতী থিরুনাল রাম বর্মার রাজ প্রতিনিধি হয়েছিলেন। তিনিই ত্রিবাঙ্কুরের একমাত্র রানি যিনি রাজ প্রতিনিধি হওয়ার আগে নিজের অধিকারে রাজত্ব করেছিলেন।
পটভূমি
গৌরী লক্ষ্মী বাই ১৭৯১ সালে জন্মগ্রহণ করেন। তাঁর মায়ের নাম রাজকুমারী ভরনি থিরুনাল পার্বতী বাই, তিনি ছিলেন ত্রিবাঙ্কুর রাজপরিবারের আত্তিঙ্গলের বরিষ্ঠ রানি এবং মহারাজ বলরাম বর্মার দত্তক বোন। ভরনি থিরুনালকে ১৭৮৮ সালে কোলাথুনাড়ু থেকে ত্রিবাঙ্কুর পরিবারে দত্তক নেওয়া হয়েছিল। ত্রিবাঙ্কুরের মহারানিদের "আত্তিঙ্গলের রানি" বলে ডাকা হত। গৌরী লক্ষ্মী বাই ছিলেন ত্রিবাঙ্কুরের অন্যতম জনপ্রিয় রানি। তিনি রাজ্যে বেশ কিছু সংস্কার চালু করেছিলেন। তাঁর একটি বোনও ছিলেন, যাঁর নাম উথ্রাত্তাথি থিরুনাল গৌরী পার্বতী বাই।
সিংহাসনে আরোহণ এবং শাসন
অপ্রিয় মহারাজা বলরাম বর্মা ১৮০৯ সালে মারা যান। তাঁর রাজত্বকালে ত্রিবাঙ্কুর বেশ কয়েকটি অভ্যন্তরীণ ও বাহ্যিক সমস্যা, যেমন বিদ্রোহ এবং অপ্রয়োজনীয় যুদ্ধ ও ষড়যন্ত্রের সম্মুখীন হয়েছিল, এগুলির মধ্যে ভেলু থামপি দালাওয়ার বিদ্রোহ ছিল সবচেয়ে গুরুত্বপূর্ণ। মহারাজের মৃত্যুর সময়, আত্তিঙ্গলের বরিষ্ঠ রানি গৌরী লক্ষ্মী বাইয়ের বয়স ছিল মাত্র কুড়ি বছর। পরিবারে কোনো যোগ্য পুরুষ সদস্য ছিল না, যার অর্থ তাঁকে ত্রিবাঙ্কুরের সিংহাসনে বসতে হবে এবং এই ধরনের কোন উত্তরাধিকারী না জন্মানো পর্যন্ত এটিকে রাজ প্রতিনিধি হিসাবে শাসন করতে হবে। কিন্তু তাঁর সিংহাসনে আরোহন সহজ ছিল না, কারণ রাজপরিবারের মাবেলিকরা শাখার একজন সদস্য, একজন দূর সম্পর্কের ভাই রাজকুমার কেরালা বর্মা, সিংহাসনে দাবী করেন। তিনি পূর্ববর্তী শাসকের প্রিয় ছিলেন। সেই সময়ে ব্রিটিশ রেসিডেন্ট ছিলেন কর্নেল জন মুনরো এবং তিনি ছিলেন ত্রিবাঙ্কুরের সবচেয়ে প্রিয় ব্রিটিশ রেসিডেন্টদের মধ্যে একজন। রাজকুমারী তাঁর হাতে  একটি নথি দিয়েছিলেন যেটি তাঁর দাবীকে নিশ্চিতভাবে প্রমাণ করে এবং কেরালা বর্মার দাবিকে অযোগ্য প্রমাণ করে। এতে কেরালা বর্মা বিরক্ত হয়ে কৌশল অবলম্বন করে রাজকুমারীকে তাঁর দাবি ছেড়ে দিতে রাজি করানোর চেষ্টা করেছিলেন। যাইহোক, রেসিডেন্ট গৌরী লক্ষ্মী বাইয়ের পক্ষে ছিলেন এবং তাঁকে ১৮১১ সালে ত্রিবাঙ্কুরের রাজ প্রতিনিধি মহারানি করা হয়েছিল। কেরালা বর্মাকে রাজধানী তিরুবনন্তপুরমে বসবাসের অনুমতি দেওয়া হয়েছিল। কিন্তু যখন তিনি আরও সমস্যা তৈরি করার চেষ্টা করেন, তখন তাঁকে বন্দী করা হয় এবং ত্রিবাঙ্কুর থেকে নির্বাসিত করা হয়।
দেওয়ান নির্বাচন
রাজ প্রতিনিধি গৌরী লক্ষ্মী বাইয়ের প্রথম দিকের কাজগুলির মধ্যে একটি ছিল বিদ্যমান দেওয়ান বা প্রধানমন্ত্রী উম্মিনি থামপিকে বরখাস্ত করা। উম্মিনি থামপির বিরুদ্ধে অর্থ অপচয় এবং পরাজিত বিদ্রোহী মুক্তিযোদ্ধা ভেলু থামপি দালাওয়া এবং অন্যান্যদের সমস্ত সম্পত্তি হরণের অভিযোগ আনা হয়েছিল। তাঁকে বরখাস্ত করা হয়েছিল এবং যখন তিনি আরও সমস্যা সৃষ্টি করার চেষ্টা করেছিলেন, তখন তাঁকে কারারুদ্ধ করা হয়। রাজ প্রতিনিধি মহারানী গৌরী লক্ষ্মী বাইয়ের বিরুদ্ধে ষড়যন্ত্রে দোষী সাব্যস্ত হওয়ার পর তাঁকে শাস্তি দেওয়া হয়েছিল। মহারানিকে এরপর দেওয়ানের পদের জন্য কিছু ব্যক্তিকে মনোনীত করতে বলা হয়েছিল, কিন্তু তিনি বলেছিলেন যে তিনি কোনও যোগ্য ব্যক্তি খুঁজে পাননি। তিনি রেসিডেন্ট কর্নেল জন মুনরোকে তাঁর দেওয়ান হিসেবে নিয়োগ করতে চেয়েছিলেন। তদনুসারে, মুনরো ১৮১১ সালে ত্রিবাঙ্কুরের দেওয়ান নিযুক্ত হন।
পাওয়ারপেট
জনউপাত্ত
পাওয়ারপেটের মোট জনসংখ্যা ১০,০০০ জন এবং মোট খানা প্রায় ২,০০০টি।
যাতায়াত
বিভিন্ন গুরুত্বপূর্ণ সড়ক পাওয়ারপেটের মধ্য দিয়ে গমন করে। এলুরু পুরাতন বাস স্টেশন এই এলাকায় অবস্থিত। চেন্নাই-কলকাতা জাতীয় মহাসড়ক পাওয়ারপেটকে ওয়ান-টাউন থেকে পৃথক করেছে। পাওয়ারপেট রেলওয়ে স্টেশন এই এলাকার সাথে রেলযোগাযোগ বজায় রাখতে ভূমিকা রাখে।
বিশ্বের বিপদগ্রস্ত ভাষাসমূহের মানচিত্রাবলি
ইউনেস্কো বিশ্বের বিপদগ্রস্ত ভাষাসমূহের মানচিত্রাবলি (UNESCO Atlas of the World's Languages in Danger) হলো বিশ্বের বিপন্ন ভাষাসমূহের একটি বিস্তৃত তালিকা সম্পন্ন অনলাইন প্রকাশনা।
ইতিহাস
স্টিফেন ওয়ার্মের উদ্যোগে সমিতি, ইন্টারন্যাশনাল ক্লিয়ারিং হাউস ফর এন্ডাঞ্জারড ল্যাঙ্গুয়েজেস (আইসিএইচইএল) নামে একটি গবেষণা কেন্দ্র তৈরি করার এবং সংগৃহীত তথ্যের ভিত্তিতে বিপন্ন প্রজাতির লাল বই শিরোনামের অনুরূপ, ইউনেস্কোর বিপন্ন ভাষাসমূহের লাল বই প্রকাশ করার সিদ্ধান্ত গ্রহণ করে। শিগেরু সুচিদা গবেষণা কেন্দ্র চালু করার কথা ছিল। এটি ১৯৯৪ সালে টোকিও বিশ্ববিদ্যালয়ে তাসাকা সুনোদার পরিচালায় শুরু হয়েছিল।
এদিকে, বিপন্ন ভাষাসমূহের প্রাথমিক প্রতিবেদন ইতিমধ্যেই সংগ্রহ করা হয়েছিল এবং ১৯৯৩ সালে আঞ্চলিক বিশেষজ্ঞগণ তা ইউনেস্কোতে জমাও দিয়েছিলেন। এইগুলি তখন থেকে ICHEL-এর কাছে হস্তান্তর করা হয়েছে, যা নিয়মিত ও দ্রুত হালনাগাদ উপলভ্য করার জন্য একটি ওয়েবসাইট তৈরি করে।
২০০৯ সালের ফেব্রুয়ারিতে, ইউনেস্কো বিপন্ন ভাষার মানচিত্রাবলির একটি অনলাইন সংস্করণ চালু করেছে যেটিতপ পুরো বিশ্বকে অন্তর্ভুক্ত করা হয়েছে, এতে পূর্বের মুদ্রিত সংস্করণগুলোর তুলনায় অনেক বেশি তথ্য রয়েছে এবং এর ক্রমাগত হালনাগাদের পরিপ্রেক্ষিতে ব্যবহারকারীদের অনলাইন প্রতিক্রিয়া দেওয়ার সুবিধা প্রদান করে।
ইকবাল হোসাইন চৌধুরী
ইকবাল হোসাইন চৌধুরী (২১ অক্টোবর ১৯৪৪ - ২০ জুন ২০০১) বাংলাদেশের সাবেক সামরিক কর্মকর্তা, মুক্তিযোদ্ধা ও রাজনীতিবিদ যিনি মন্ত্রী এবং সংসদ সদস্য ছিলেন।
প্রাথমিক জীবন
ইকবাল হোসাইন চৌধুরী ২১ অক্টোবর ১৯৪৪ সালে সুনামগঞ্জে জন্মগ্রহণ করেন। তার পিতা মৃত আবুল হোসেন চৌধুরী (মুক্তার) ও মাতা মৃত করিমুন নেছা খাতুন চৌধুরী।
সামরিক জীবন ও মুক্তিযুদ্ধ
মেজর (অব.) ইকবাল হোসাইন চৌধুরী শিক্ষা জীবন শেষ করে ১৯৬৫ সালে পাকিস্তান মিলিটারী একাডেমিতে কমিশন প্রাপ্ত হয়ে সেকেন্ড লেফটেন্যান্ড হিসেবে দায়িত্ব গ্রহণ করেন। ১৯৭১ সালে মুক্তিযুদ্ধ শুরু হলে পাকিস্তান থেকে পালিয়ে তিনি প্রথমে ভারতে ও পরে মুক্তিযুদ্ধে সক্রিয় অংশ গ্রহণ করেন।
১৯৭৫ সালে শেখ মুজিবুর রহমান হত্যার পর বাংলাদেশ সেনাবাহিনীর যে সকল অফিসার প্রতিবাদ করেছিলেন তিনি তাদের মধ্যে অন্যতম। খন্দকার মোশতাকের উপর ক্ষুদ্ধ হয়ে ষ্টেনগান নিয়ে তেড়ে গিয়েছিলেন। এ ঘটনায় তাকে সেনাবাহিনী থেকে অব্যাহতি দেয় সরকার।
পারিবারিক জীবন
ইকবাল হোসাইন চৌধুরীর স্ত্রী মুক্তিযোদ্ধা ও সাংবাদিক বেগম মমতাজ ইকবাল। তিনিও (স্ত্রী) সুনামগঞ্জ-৪ (বিশ্বম্ভরপুর-সুনামগঞ্জ সদর) আসনের জাতীয় পার্টির সাবেক সাংসদ। সংসদ সদস্য থাকা অবস্থায় ১৭ জুন ২০০৯ সালে তিনিও (বেগম মমতাজ ইকবাল) মৃত্যুবরণ করেন। তাদের তিন সন্তান। একমাত্র ছেলে ইনান ইসমাম চৌধুরী রাজনীতির সাথে সম্পৃক্ত। ব্যারিষ্টার ইমিতা চৌধুরী,কানাডা প্রবাসী। ইপশিতা চৌধুরী চ্যাটার্ড একাউন্টেন্ড।
মৃত্যু
ইকবাল হোসাইন চৌধুরী ২০ জুন ২০০১ সালে মৃত্যুবরণ করেন।
রেডমি
রেডমি (Redmi) চীন-ভিত্তিক একটি স্মার্টফোন সিরিজ এবং চীনা ইলেকট্রনিক কোম্পানি শাওমির একটি সাব-ব্র্যান্ড। শাওমির একটি বাজেট স্মার্টফোন ধারা হিসেবে এর সূচনা হয়েছিলো জুলাই ২০১৩ সালে। ২০১৯ সালে রেডমি শাওমির আলাদা একটি সাব-ব্র্যান্ডে পরিণত হয়, যার মূল মনোযোগ প্রাথমিক ও মধ্যম বাজেটের ফোনের উপর; যেখানে শাওমির মনোযোগ উচ্চ-মধ্য ও উচ্চ মূল্যের ফোন মি সিরিজ। অ্যানড্রয়েডের উপর শাওমির নিজস্ব ব্যবহারকারী ইন্টারফেস মিইউআইসহ আসে রেডমি ফোনগুলো।  মডলেগুলো সাধারণত প্রাথমিক পর্যায়ের রেডমি ফোন, যাদের ডিসপ্লে ৬" বেশি হয় সাধারণত, আর মধ্যম বাজেটের রেডমি নোট ধারা, আরেকটু ভালো বিবরণীসহ যেগুলোর ডিসপ্লে সাধারণত ৫" হয়। বিভিন্ন এশীয় ও ইউরোপীয় বাজারে নিন্ম বাজেটের রেডমি এ ও রেডমি গো সিরিজ বাজারজাত করা হয়েছে। অন্য শাওমি স্মার্টফোনগুলোর সাথে এদের মূল তফাতের জায়গা হলো, তারা আরও কম মূল্যের উপাদান ব্যবহার করে, আর তার জন্য এদের মূল্যও হয় কম। আগস্ট ২০১৪ সালে, দ্যা ওয়াল স্ট্রিট জার্নাল তাদের এক প্রতিবেদনে জানায়, শাওমি শিপমেন্টে পর্যায়ক্রমে চীনের ১৪% বাজার শেয়ার রেয়ছে।
শাওমির পর, রেডমি হয়তো উইয়ার ওএস চলা স্মার্টওএস ও বাজারে ছাড়তে পারে। লু উইবিং, রেডমির মহাব্যবস্থাপক, এরকম কোন ইঙ্গিতই দিয়েছেন। আর এমন কিছু হলে, তা রেডমিকে স্মার্টঘড়ি শিল্পের নতুন প্রতিদ্বন্ধিতে পরিণত করবে।
গীতাঞ্জলি থাপা
গীতাঞ্জলি থাপা একজন ভারতীয় চলচ্চিত্র অভিনেত্রী, যিনি লায়ার্স ডাইস চলচ্চিত্রে অভিনয়ের জন্য ২০১৩ সালে সেরা অভিনেত্রী বিভাগে জাতীয় চলচ্চিত্র পুরস্কার জিতেছিলেন।
প্রারম্ভিক জীবন
তিনি জন্মেছিলেন সিকিমে। তিনি সিকিমের তাশি নামগিয়েল একাডেমিতে পড়াশোনা করেছেন। এরপর স্নাতক ডিগ্রি অর্জনের জন্য তিনি কলকাতায় আসেন। চলচ্চিত্রে যোগ দেওয়ার আগে ২০০৭ সালে অসমের গুয়াহাটিতে তিনি 'মিস নর্থ ইস্ট' খেতাব জিতেন।   স্কুলে থাকাকালীন সময়ে তিনি মিথ শিরোনামের একটি ইংরেজি ভাষার স্বল্পদৈর্ঘ্য চলচ্চিত্রে অভিনয় করেছিলেন।
কর্মজীবন
চলচ্চিত্র জগতে আসার পূর্বে মডেল হিসেবে কাজ করতেন গীতাঞ্জলি থাপা। টিনা কি চাবি (২০১০) চলচ্চিত্রে অভিনয়ের মাধ্যমে তার অভিষেক ঘটে চলচ্চিত্রাঙ্গনে। এর পর তিনি আই.ডি. শিরোনামের একটি চলচ্চিত্রে অভিনয় করেন, যা তাকে ২০১৩ সালে লস অ্যাঞ্জেলস চলচ্চিত্র উৎসব ও মাদ্রিদের ইমাজিনইন্ডিয়াতে সেরা অভিনেত্রীর পুরস্কার এনে দেয়। চলচ্চিত্রটির প্রিমিয়ার হয়েছিল বুসান আন্তর্জাতিক চলচ্চিত্র উৎসবে এবং চলচ্চিত্রটি বিভিন্ন আন্তর্জাতিক চলচ্চিত্র উৎসবে প্রদর্শিত হয়েছিল। এরপর তিনি অমিত কুমারের মনসুন শুটআউট চলচ্চিত্রে অভিনয় করেন, যেটি ২০১৩ সালের কান চলচ্চিত্র উৎসবে প্রদর্শিত হয়েছিল। তারপর তিনি অনুরাগ কশ্যপের স্বল্পদৈর্ঘ্য চলচ্চিত্র দ্যাট ডে আফটার এভ্রিডেতে অভিনয় করেন।
গীতু মোহানদাসের লায়ার্স ডাইস চলচ্চিত্রে মুখ্য নারী চরিত্রে অভিনয়ের জন্য ২০১৪ সালে তিনি সেরা অভিনেত্রী বিভাগে জাতীয় চলচ্চিত্র পুরস্কার জিতেন। চলচ্চিত্রটির প্রিমিয়ার হয়েছিল ২০১৩ সালের মুম্বাই চলচ্চিত্র উৎসবে এবং চলচ্চিত্রটি রটারডাম আন্তর্জাতিক চলচ্চিত্র উৎসব ও সুডান্স চলচ্চিত্র উৎসবে প্রদর্শিত হয়েছিল। চলচ্চিত্রটি অস্কারে ভারতের প্রতিনিধিত্ব করেছিল।
তিনি ২০১৪ সালে অস্কার বিজয়ী পরিচালক ডেনিস তানোভিচের পরিচালনায় টাইগার্স চলচ্চিত্রে ইমরান হাশমির সাথে অভিনয় করেন। এটি টরন্টো আন্তর্জাতিক চলচ্চিত্র উৎসবে প্রদর্শিত হয়েছিল।
২০১৭ সালে তিনি রাজকুমার রাওয়ের বিপরীতে ট্রাপড চলচ্চিত্রে অভিনয় করেন। চলচ্চিত্রটি সমালোচকদের কাছ থেকে প্রশংসা কুড়ায়। ২০১৮ সালে তার অভিনীত চলচ্চিত্র কুচ ভিগি আলফাজ, পেইন্টং লাইফ ও বায়োস্কোপওয়ালা মুক্তি পায়। এছাড়াও, সে বছর নেটফ্লিক্সে তার অভিনীত স্যাক্রেড গেমস মুক্তি পায়।
শামস আব্বাসি
শৈশব এবং শিক্ষা
শামস আব্বাসি ১০ জানুয়ারি ১৯২৪ সালে কাজী মুহালা সেহওয়ান, সিন্ধু, পাকিস্তানে জন্মগ্রহণ করেন। তার পিতা কাজী আব্দুল কাইয়ুম একজন সাংবাদিক ও সামাজিক নেতা ছিলেন। মাত্র পাঁচ বছর বয়সে তার বাবা মারা যান। তিনি যথাক্রমে ১৯৩৯ এবং ১৯৪১ সালে ম্যাট্রিকুলেশন এবং ইন্টারমিডিয়েট পরীক্ষায় উত্তীর্ণ হন এবং ১৯৪৩ সালে বিএ ডিগ্রি লাভ ।
কর্মজীবন
তিনি মাদারসাত-উল-বানাত স্কুল হায়দরাবাদে মাধ্যমিক বিদ্যালয়ের শিক্ষক হিসাবে তার কর্মজীবন শুরু করেন। তিনি ১৯৪৮ সালে মিরান উচ্চ বিদ্যালয়ের প্রধান শিক্ষিকা এবং ১৯৫৫ সালে জুবাইদা কলেজ হায়দ্রাবাদের প্রথম অধ্যক্ষ হিসেবে যোগদান । তিনি ১৯৭১ সালে ডেপুটি ডিরেক্টর কলেজ এবং ১৯৭৪ সালে ব্যুরো অফ কারিকুলামের প্রতিষ্ঠাতা পরিচালক হিসাবে নিযুক্ত হন। তিনি ১৯৮৪ সালে চাকরি থেকে অবসর গ্রহণ করেন। চাকরি ও প্রশাসনিক দায়িত্ব সত্ত্বেও তিনি পিএইচডি করেছেন। হাকিম ফতেহ মুহাম্মাদ সেহওয়ানির সাহিত্যিক ও রাজনৈতিক অবদানের উপর, যিনি ছিলেন তার চাচা ও শ্বশুর।
সামাজিক, শিক্ষামূলক ও সাহিত্যিক কার্যক্রম
আব্বাসি যখন শিক্ষা পরিচালক হিসেবে দায়িত্ব পালন করছিলেন, তিনি সিন্ধুর প্রত্যন্ত গ্রামে ভ্রমণ করেছিলেন এবং অভিভাবকদের বোঝাতেন এবং অল্পবয়সী মেয়েদের শিক্ষা দেওয়ার জন্য শিক্ষকদের উৎসাহিত করেছিলেন। তিনিই প্রথম যিনি মেয়েদের এবং তাদের অভিভাবকদের শিক্ষার প্রতি উদ্বুদ্ধ করতে সরকারি স্কুলে মহিলা শিক্ষক নিয়োগের উদ্যোগ নেন। তিনি এটিকে একটি চ্যালেঞ্জ হিসাবে গ্রহণ করেছিলেন এই বিশ্বাসের সাথে যে সামন্ততান্ত্রিক ব্যবস্থা দ্বারা প্রভাবিত সমাজে পরিবর্তন আনার এটাই একমাত্র উপায়। আব্বাসি তার মায়ের দ্বারা অনুপ্রাণিত হয়েছিলেন, যিনি তার পরিবার এবং সম্প্রদায়ের বিরোধিতা সত্ত্বেও তার সমস্ত কন্যাকে শিক্ষা প্রদান করেছিলেন।
তার একমাত্র পুত্র আকিলের মৃত্যুর পর, তিনি তার স্মরণে হায়দ্রাবাদে একটি স্কুল প্রতিষ্ঠা করেন এবং তার নামে এটির নামকরণ করেন। আপা শামস আব্বাসী লাইব্রেরি এবং একটি প্রশস্ত অডিটোরিয়াম স্কুলের দুটি আকর্ষণ। এখানে বেশিরভাগ শিক্ষকই মহিলা।
তার একাডেমিক অবদানের পাশাপাশি, তিনি সামাজিক কর্মকান্ডে সক্রিয় অংশ নেন। তিনি অল পাকিস্তান উইমেন অ্যাসোসিয়েশনের সিন্ধু চ্যাপ্টারের সভাপতি, পেশাদার ও ব্যবসায়িক সিন্ধুর সভাপতি, সিন্ধুর থিওসফিক্যাল সোসাইটির সভাপতি, সিনিয়র সিটিজেন ক্লাবের সহ-সভাপতি, সিন্ধি মহিলা সমিতির সভাপতি এবং মুহসিন মেমোরিয়াল এডুকেশনাল সোসাইটির চেয়ারম্যান ছিলেন। তিনি ব্যাংকক, মালয়েশিয়া, সিঙ্গাপুর, ইংল্যান্ড, ফিলিপাইন, ইরান, তুরস্ক, ভারত, চীন, বেলজিয়াম, জার্মানি, মার্কিন যুক্তরাষ্ট্র, জাপান এবং ইতালি সহ অনেক দেশ ভ্রমণ করেছেন ।
তিনি একজন দক্ষ লেখক ছিলেন যিনি সিন্ধি এবং ইংরেজিতে ২২ টি বই লিখেছেন। তার একটি বিখ্যাত বই হল মাওলানা হাকিম ফতেহ মুহাম্মাদ সেহওয়ানিয়া জি শাখসিয়াত ( সিন্ধি : مولانا حکيم فتح محمد سيوھانيءَ جي شخصيت)। এই বইটি হাকিম ফতেহ মুহাম্মদ সেহওয়ানির অবদান এবং ব্যক্তিত্ব সম্পর্কে।
তার অবদানের স্বীকৃতি হিসাবে, তিনি ২০০ টিরও বেশি পুরস্কার পেয়েছেন।
মৃত্যু
শামস আব্বাসি ২০১১ সালের মার্চ মাসে মারা যান।
লক্ষ্মী মিত্তল
লক্ষ্মীনারায়ণ মিত্তল (ইংরেজি: Lakshmi Narayan Mittal, রাজস্থানী: लक्ष्मी मित्तल; জন্ম: ১৫ই জুন, ১৯৫০) একজন ভারতীয় ইস্পাত ব্যবসায়ী। তিনি বিশ্বের বৃহত্তম ইস্পাত প্রস্তুতকারী প্রতিষ্ঠান আর্সেলরমিত্তালের চেয়ারম্যান এবং প্রধান নির্বাহী কর্মকর্তা।
তিনি ভারতের প্রধানমন্ত্রীর বিশ্ব প্রবাসী ভারতীয় উপদেষ্টা পরিষদের একজন সদস্য। তিনি গোল্ডম্যান স্যাকস, ইএডিএস ও আইসিআইসিআই ব্যাংক অনির্বাহী পরিচালক এবং ওয়ার্ল্ড স্টিল অ্যাসোসিয়েনের ভাইস চেয়ারম্যান। এছাড়াও তিনি কাজাখস্তানের বৈদেশিক বিনিয়োগ কাউন্সিল, দক্ষিণ আফ্রিকার আন্তর্জাতিক বিনিয়োগ কাউন্সিল, বিশ্ব অর্থনৈতিক ফোরামের আন্তর্জাতিক বাণিজ্য কাউন্সিল এবং আন্তর্জাতিক লৌহ ও ইস্পাত ইন্সিটিটিউটের নির্বাহী পরিষদের একজন সদস্য। তিনি Kellogg School of Management এর উপদেষ্টা পরিষদ এবং সেইন্ট জেভিয়ার্স কলেজ, কলকাতা এ্যালামনাই এসোসিয়েশন লন্ডন চ্যাপ্টারের ও একজন সদস্য।
ব্যক্তিগত সম্পদ
বিশ্বে ধনীর তালিকায় ৬২তম স্থানে রয়েছেন ইস্পাত ব্যবসায়ী লক্ষ্মী মিত্তাল।
অনুপপুর জেলা
অনুপপুর জেলা হল মধ্য ভারতের মধ্যপ্রদেশের একটি প্রশাসনিক জেলা। এটি সহদল বিভাগের অন্তর্গত। অনুপপুর শহর এ জেলার সদরদপ্তর।
অনুপপুর জেলার মোট আয়তন ৩৭০১ বর্গকিলোমিটার এবং মোট জনসংখ্যা ৬৬৭,১৫৫ জন (২০০১ সালের জনগননা অনুযায়ী)। এর মধ্যে ৩০৯,৬২৪ জন তফসিলি উপজাতি এবং ৪৮,৩৭৬ জন তফসিলি জাতি। এ জেলা সীমানা ভাগ করেছে পূর্বে ছত্তিসগড় রাজের কোরিয়া জেলা সাথে, দক্ষিণ পূর্বে বিলাসপুর জেলার সাথে, দক্ষিণ পশ্চিমে দিন্দোরি জেলা, পশ্চিমে উমারিয়া জেলা, উত্তর ও উত্তর পশ্চিমে শাহদোল জেলার সাথে সীমানা ভাগ করেছে।
ভালু মদা কয়লা খনির নিকটবর্তী বরবাসপুর (চন্ডী) অনুপপুর জেলার বৃহত্তমতম গ্রাম।
জনজনসংখ্যা
২০১১ সালের জনগণনা অনুসারে অনুপপুর জেলার জনসংখ্যা ৭৪৯,৫২১ জন, যা গায়ানা রাষ্ট্রের সমান বা মার্কিন যুক্তরাষ্ট্রে আলাস্কা রাজ্যের মোট জনসংখ্যার সমান। যা ২০০১ সালে ছিল ৬৬৭,১৫৫ জন। জনসংখ্যার ভিত্তিতে অনুপপুর ভারতের ৬৪০টি জেলার মধ্যে ৪৯২তম। এ জেলার জনসংখ্যার ঘনত্ব প্রতি বর্গকিলোমিটারে ২০০জন বসবাস করে (প্রতি মাইলে ৫২০ জন)। ২০০১-২০১১ এর দশকে জনসংখ্যা বৃদ্ধির হার ছিল ১২.৩৫%।
শিক্ষা
অনুপপুর জেলার শিক্ষার হার ৬৯.০৮%। এ জেলার গুরুত্বপূর্ণ শিক্ষা প্রতিষ্ঠান সমুহ হল-
হোসে ব্রাশি
হোসে ব্রাশি (José Brachi, ; ২৬ ডিসেম্বর ১৮৯২ – ২২ আগস্ট ১৯৬৭) একজন উরুগুয়েয়ীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় নাসিওনাল এবং উরুগুয়ে জাতীয় দলের হয়ে আক্রমণভাগের খেলোয়াড় হিসেবে খেলেছিলেন।
ব্রাশি ১৯০৮ সালে উরুগুয়ের হয়ে আন্তর্জাতিক পর্যায়ে অভিষেক করেছিলেন; উরুগুয়ের জার্সি গায়ে ১৯১৬ সাল পর্যন্ত তিনি সর্বমোট ১৪ ম্যাচে ৩টি গোল করেছিলেন। তিনি উরুগুয়ের হয়ে সর্বমোট একুশটি দক্ষিণ আমেরিকান চ্যাম্পিয়নশিপে অংশগ্রহণ করেছিলেন, যেখানে তিনি দক্ষিণ আমেরিকান চ্যাম্পিয়নশিপের শিরোপা জয়লাভ করেছিলেন।
আন্তর্জাতিক ফুটবল
ব্রাশি কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে উরুগুয়ের জাতীয় দলের প্রতিনিধিত্ব করেছিলেন।
বাবুইয়ান দ্বীপপুঞ্জ
বাবুইয়ান দীপপুঞ্জ ফিলিপাইনের একটি দীপপুঞ্জ। এটি বাবুইয়ান দ্বীপপুঞ্জের দল নামেও পরিচিত। এটি লুযনের মূল দ্বীপের উত্তরে এবং তাইওয়ানের দক্ষিণে বাশি প্রণালি হয়ে লুযন প্রণালিতে অবস্থিত। দ্বীপপুঞ্জটি পাঁচটি প্রধান দ্বীপ এবং তাদের আশেপাশের ছোট ছোট দ্বীপ নিয়ে গঠিত। এই প্রধান দ্বীপগুলো হলো বাবুইয়ান, কালায়ান, ডালুপিরি, ফুগা এবং কামিগুইন। বাবুইযান দ্বীপপুঞ্জগুলো বাবুইয়ান প্রণালি দ্বারা লুযন থেকে এবং বালিতানগ প্রণালি দ্বারা উত্তরে বাটনেস প্রদেশ থেকে পৃথক হয়েছে।
ভূগোল
২৪ টি আগ্নেয়গিরি-সমৃদ্ধ দ্বীপ নিয়ে গঠিত এই দ্বীপপুঞ্জের মোট আয়তন প্রায় ৫৯০ বর্গ কিমি (২৩০ বর্গ মাইল)। এর মধ্যে বৃহত্তম কালায়ান যার আয়তন ১৯৬ বর্গ কিলোমিটার (৭৬ বর্গ মাইল) এবং দ্বীপ গোষ্ঠীর সর্বোচ্চ চূড়াটি হলো বাবুইয়ান ক্লারোর মাউন্ট পাঙ্গাসুন (১,১০৮ মিটার বা ৩,৬৩৫ ফুট)।
দ্বীপসমূহ
নিচে বাবুইয়ান দ্বীপপুঞ্জ এবং তাদের সংলগ্ন দ্বীপপুঞ্জের ক্ষেত্রফল ও সর্বোচ্চ উচ্চতা দেওয়া হলো:
ভূতত্ত্ব
বাম|থাম্ব|বাবুইয়ান দ্বিপে স্মিথ আগ্নেয়গিরি। দ্বীপপুঞ্জের পূর্ব দ্বীপগুলো লুযন ভলকানিক আর্কের অংশ। দুটি দ্বীপের তিনটি আগ্নেয়গিরিতে ঐতিহাসিক সময়ে অগ্নুৎপাত হয়েছে। আগ্নেয়গিরিগুলো হলো কামিগুইন দ্বীপে কামিগুইন ডি বাবুয়নেস, বাবুইয়ান দ্বীপে বাবুইয়ান ক্লারো আগ্নেয়গিরি এবং স্মিথ আগ্নেয়গিরি (মাউন্ট বাবুইয়ান নামেও পরিচিত)।
কামিগুইন দ্বীপ থেকে মাত্র ২২ কিলোমিটার (১৪ মাইল) উত্তরপূর্বে অবস্থিত ডিডিকাস দ্বীপের ছোট আগ্নেয়দ্বীপ ডিডিকাস আগ্নেয়গিরি ১৯৫২ সালে সমুদ্রপৃষ্ঠ থেকে ২০০ মিটার (৬৫৬ ফুট) উপরে উঠে স্থায়ী দ্বীপে পরিণত হয়েছিল।
উদ্ভিদ ও প্রাণীজগৎ
দ্বীপপুঞ্জের মধ্যে থাকা সমস্ত দ্বীপগুলো হ্যারিবন ফাউন্ডেশন এবং বার্ডলাইফ ইন্টারন্যাশনাল দ্বারা মূল জীববৈচিত্র্য অঞ্চল বা ভৌগোলিক এবং জীবতাত্ত্বিক গুরুত্বের কারণে অসামান্য সার্বজনীন মূল্যযুক্ত সাইট হিসেবে শ্রেণিবদ্ধ করা হয়েছে। দ্বীপপুঞ্জের মধ্যে থাকা সমস্ত দ্বীপগুলো কখনও কোনও বড় ভূমির অংশ ছিল না। এর ফলে এদের অনন্য উদ্ভিদ এবং প্রাণীজগৎ রয়েছে, যার বেশিরভাগই অন্য কোথাও পাওয়া যায় না। পরিবেশ ও প্রাকৃতিক সম্পদ অধিদপ্তর দ্বারা পরিচালিত একটি গবেষণায় এই অঞ্চলে কমপক্ষে ৫টি প্রাণি অঞ্চল পাওয়া গিয়েছে, যা বিশ্বের উচ্চ ঘনত্ব পৃথক প্রাণি অঞ্চলের মধ্যে অন্যতম। এই দ্বীপপুঞ্জগুলো ফিলিপাইনের সবচেয়ে বেশি বিপদগ্রস্থ পাখির প্রজাতির আবাসস্থল। এর মধ্যে আছে কালায়ান রেল নামক পাখি (শুধুমাত্র কালায়ান দ্বীপে পাওয়া যায়) এবং ফিলিপাইনের সবচেয়ে বিপদগ্রস্থ সাপের প্রজাতি, রসেস উলফ সাপ (কেবলমাত্র পাওয়া যায় ডালুপিরির ছোট দ্বীপ)। দ্বীপপুঞ্জটি বিপন্ন কুঁজো তিমির জন্য একটি আবাসস্থল। এই তিমি দক্ষিণ পূর্ব এশিয়ার সীমিত কয়েকটি তিমির প্রজাতির মধ্যে একটি। প্রাকৃতিক বিশ্ব এবং ফিলিপাইনের জীববৈচিত্র্যে এর অমূল্য গুরুত্বের কারণে বিভিন্ন বৈজ্ঞানিক ও সংরক্ষণ গোষ্ঠী একে জাতীয় উদ্যান হিসাবে ঘোষণা এবং ইউনেস্কোর বিশ্ব ঐতিহ্য তালিকায় এর অন্তর্ভুক্তির জন্য তদবির করছে।
কুঁজো তিমিগুলো এই অঞ্চলে পুনরায় উপনিবেশ স্থাপন করেছে এবং প্রজাতিটির জন্য বাবুইয়ান ফিলিপাইনের মধ্যে একমাত্র শীতকেন্দ্র (শীতকালে হওয়া স্থানান্তরিত প্রাণীর আশ্রয়স্থল) হয়ে উঠেছে। যদিও বাবুইয়ান দ্বীপপুঞ্জের ঐতিহাসিক প্রমাণ নিশ্চিত করা যায় নি।
সরকার
পুরো দ্বীপপুঞ্জটি বাবুইয়ান, কালায়ান, কামিগুইন এবং ডালুপিরি নিয়ে কালায়ান পৌরসভার অন্তর্ভুক্ত এবং ফুগা আপারি পৌরসভার অন্তর্গত।
বাবুইয়ান এবং ডালুপিরি পৌরসভার মধ্যে স্বতন্ত্র বারাঙ্গায় (ফিলিপাইনের ক্ষুদ্রতম প্রশাসনিক বিভাগ) যাদের নাম যথাক্রমে বাবুইয়ান ক্লারো এবং ডালুপিরি। অন্যদিকে ফুগা দ্বীপটিও আপারি পৌরসভার স্বতন্ত্র বারাঙ্গায় যার নাম ফুগা দ্বীপ।
বহিঃসংযোগ
ফুগা দ্বীপের তথ্য
বাবুইয়ান ভাষা
চারুচন্দ্র ভট্টাচার্য
জন্ম ও শিক্ষা জীবন
চারুচন্দ্র ভট্টাচার্য দক্ষিণ চব্বিশ পরগনা জেলার হরিনাভিতে জন্ম গ্রহণ করেন। পিতার নাম বসন্ত কুমার ভট্টাচার্য ও মাতার নাম মেনকা দেবী। অতিশয় মেধাবি ছিলেন তিনি। কলকাতার মেট্রোপলিটন ইনস্টিটিউশন থেকে প্রথম বিভাগে এন্ট্রান্স পরীক্ষায় উত্তীর্ণ হন ১৮৯৯ খ্রিস্টাব্দে। ১৯০১ খ্রিস্টাব্দে এফ. এ পরীক্ষায় দ্বাদশ স্থান অর্জন করেন। ১৯০৩ খ্রিস্টাব্দে কলকাতার প্রেসিডেন্সি কলেজে থেকে পদার্থবিদ্যায় স্নাতক হন এবং ১৯০৫ খ্রিস্টাব্দে কলকাতা বিশ্ববিদ্যালয় থেকে পদার্থবিদ্যায় এম.এ পাশ করেন।
কর্মজীবন
শিক্ষক হচ্ছেন আচার্য জগদীশ চন্দ্র বসু এবং ছাত্ররা হচ্ছেন সত্যেন্দ্রনাথ বসু, মেঘনাদ সাহা, প্রশান্তচন্দ্র মহলানবীশ ও শিশির কুমার মিত্র। তার আর এক ছাত্র প্রতুল চন্দ্র গুপ্ত বলতেন - "কত কঠিন বিষয় তিনি অত্যন্ত সহজে ব্যাখ্যা করতে পারতেন"।
সাহিত্যক্ষেত্রে অমর অবদান
চারুচন্দ্র ১৯৩৯ খ্রিস্টাব্দেই শান্তিনিকেতনে বিশ্বভারতীর গ্রন্থন বিভাগে যোগ দেন। দ্বিতীয় বিশ্বযুদ্ধের সেই সময়ে গ্রন্থন বিভাগের আর্থিক দূরাবস্থার মধ্যে বাংলার সাহিত্যক্ষেত্রে রবীন্দ্রনাথের বাংলা রচনাসমূহের সংগ্রহ গ্রন্থ - রবীন্দ্র-রচনাবলী র (প্রথম প্রকাশ-১৯৩৯)  প্রকাশ করে অমর অবদান রেখে গেছেন। শিক্ষাবিস্তারের জন্য রবীন্দ্রনাথের পরিকল্পনায় তারই দক্ষতায় বিশ্বভারতী "বিশ্ববিদ্যাসংগ্রহ গ্রন্থমালা" ও লোকশিক্ষার বই প্রকাশের ব্যবস্থা করে। প্রসঙ্গত উল্লেখযোগ্য  লোকশিক্ষার প্রথম পুস্তক "বিশ্ব-পরিচয়: রবীন্দ্রনাথ সত্যেন্দ্রনাথ বসুকেই উৎসর্গ করেন। রবীন্দ্রনাথের প্রয়াণের দুবছর পর চারুচন্দ্র বিশ্ববিদ্যাসংগ্রহের পুস্তক রচনা করতে থাকেন। সহজ সরল ও হৃদয়গ্রাহী বাংলা ভাষায় লেখা উল্লেখযোগ্য গ্রন্থগুলি হল -
সত্যেন্দ্রনাথ বসু প্রতিষ্ঠিত বঙ্গীয় বিজ্ঞান পরিষদের পক্ষ থেকে তিনি বাংলা ভাষায় বিজ্ঞান প্রচার চেষ্টার সূচনা করেন 'বিজ্ঞান প্রবেশ' ও পদার্থবিদ্যা' গ্রন্থ রচনার মধ্য দিয়ে। নানা বিজ্ঞান বিষয়ক প্রবন্ধের মাধ্যমে তিনি জগদীশচন্দ্রের বৈজ্ঞানিক আবিষ্কারকে সাধারণের মধ্যে পরিচিত করান। তার রচিত 'কবিস্মরণে' একখানি রসমধুর স্মৃতিচারণ গ্রন্থ তিনি ছদ্মনামে রচনা করেন। কয়েক বছর তিনি সমবায় সমিতির 'ভাণ্ডার' পত্রিকা এবং আমৃত্যু 'বসুধারা' পত্রিকার সম্পাদনা করেছেন। বঙ্গীয় বিজ্ঞান পরিষদে প্রথম রাজশেখর বসু স্মৃতি বক্তৃতা "পরমাণু নিউক্লিয়াস "বাংলা ভাষায় বিজ্ঞান রচনার অন্যতম মূল্যবান সংযোজন (১৯৬২)।
পশ্চিমবঙ্গ মধ্যশিক্ষা পর্ষদের ষষ্ঠ ও অষ্টম শ্রেণীর জন্য দুটি বিজ্ঞানের পাঠ্যপুস্তক ও রচনা করেন। বিজ্ঞানে ব্যবহারের জন্য বহু বাংলা প্রতিশব্দ নির্ধারণ করেছেন। এ বিষয়ে কলকাতা বিশ্ববিদ্যালয়ের নিযুক্ত কমিটিতে তিনি সচিব ছিলেন এবং সভাপতি ছিলেন রাজশেখর বসু। তিনি পরিমাপ ও বৈজ্ঞানিক প্রতিশব্দ চয়ন ও নির্ধারণে ভারত সরকারকেও সহায়তা করেন।
মৃত্যু
চারুচন্দ্র ভট্টাচার্য ১৯৬১ খ্রিস্টাব্দে ২৬ শে আগস্ট প্রয়াত হন।
মোহাম্মদ মকবুল হোসেন
মোহাম্মদ মকবুল হোসেন বাংলাদেশ জাতীয়তাবাদী দলের রাজনীতিবিদ যিনি তৎকালীন রাজশাহী-৬ আসনের সংসদ সদস্য ছিলেন।
শ্রীনগর ইউনিয়ন, শ্রীনগর
শ্রীনগর ইউনিয়ন বাংলাদেশের মুন্সীগঞ্জ জেলার অন্তর্গত শ্রীনগর উপজেলার একটি ইউনিয়ন।
ভৌগোলিক উপাত্ত
শ্রীনগর ইউনিয়নের মোট আয়তন ২৪১৯ একর।
জনসংখ্যার উপাত্ত
বাংলাদেশের ২০১১ সালের আদমশুমারি অনুযায়ী শ্রীনগর ইউনিয়নের মোট জনসংখ্যা ১৯,৭০২ জন। এদের মধ্যে ১০,৪১৪ জন পুরুষ এবং ৯,২৮৮ জন মহিলা।
শিক্ষা
ইউনিয়নে শিক্ষার হার ৫১.০৩%।
বিলাবল
বিলাবল হল ভারতীয় উপমহাদেশের হিন্দুস্তানি শাস্ত্রীয় সঙ্গীতের দশটি ঠাটের মধ্যে সবচেয়ে মৌলিক। ঠাটের সমস্ত স্বরই শুদ্ধ। রাগ হিসাবে বিলাবল আজকাল ব্যবহার করা হয় না তবে এই রাগের আলহিয়া বিলাবল নামক একটি ছোট পরিবর্তিত অংশ খুব সাধারণ। এটি একটি সকালের রাগ এবং এর সচিত্র বর্ণনাগুলি এর সম্পাদনার সাথে সামঞ্জস্যপূর্ণ একটি সমৃদ্ধ, সংবেদনশীল পরিবেশ তৈরি করে।
রাগসমূহ
বিলাবল ঠাটের অন্তর্ভূক্ত রাগগুলি হল-
পানূর
পানূর (Panoor) ভারতের কেরালা রাজ্যের কন্নুর জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে পানূর শহরের জনসংখ্যা হল ১৬,২৮৮ জন। এর মধ্যে পুরুষ ৪৬% এবং নারী ৫৪%।
এখানে সাক্ষরতার হার ৮২%। পুরুষদের মধ্যে সাক্ষরতার হার ৮৩% এবং নারীদের মধ্যে এই হার ৮১%। সারা ভারতের সাক্ষরতার হার ৫৯.৫%, তার চাইতে পানূর এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
অ্যান্থনি পারকিন্স
অ্যান্থনি পারকিন্স (ইংরেজি: Anthony Perkins; ৪ঠা এপ্রিল, ১৯৩২ - ১২ই সেপ্টেম্বর, ১৯৯২) ছিলেন একজন মার্কিন অভিনেতা ও গায়ক। অভিনয় জীবনে তিনি তার দ্বিতীয় চলচ্চিত্র ফ্রেন্ডলি পারসুয়েসন-এ অভিনয়ের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন এবং বর্ষসেরা নতুন তারকা - অভিনেতা বিভাগে গোল্ডেন গ্লোব পুরস্কার লাভ করেন। তিনি অ্যালফ্রেড হিচকক পরিচালিত সাইকো (১৯৬০) ও এর তিনটি অনুবর্তী পর্বে নরম্যান বেটস ভূমিকায় অভিনয়ের জন্য বিশেষভাবে পরিচিত। ১৯৬১ সালে তিনি গুডবাই অ্যাগেইন চলচ্চিত্রে অভিনয়ের জন্য কান চলচ্চিত্র উৎসব থেকে শ্রেষ্ঠ অভিনেতার পুরস্কার লাভ করেন।
তার অভিনীত অন্যান্য উল্লেখযোগ্য চলচ্চিত্রসমূহ হল ফিয়ার স্ট্রাইকস আউট (১৯৫৭), দ্য ম্যাচমেকার (১৯৫৮), টল স্টোরি (১৯৬০), দ্য ট্রায়াল (১৯৬২), ফ্যাড্রা (১৯৬২), ফাইভ মাইলস টু মিডনাইট (১৯৬২), প্রিটি প্যাসন (১৯৬৮), মার্ডার অন দ্য অরিয়েন্ট এক্সপ্রেস (১৯৭৪), মাহোগনি (১৯৭৫), নর্থ সি হাইজ্যাক (১৯৭৯), দ্য ব্ল্যাক হোল (১৯৭৯) ও ক্রাইমস্‌ অব প্যাসন (১৯৮৪)।
প্রারম্ভিক জীবন
পারকিন্স ১৯৩২ সালের ৪ঠা এপ্রিল নিউ ইয়র্ক অঙ্গরাজ্যের নিউ ইয়র্ক সিটিতে জন্মগ্রহণ করেন। তার পিতা মঞ্চ ও চলচ্চিত্র অভিনেতা অসগুড পারকিন্স এবং মাতা জ্যানেট এসেলস্টিন (প্রদত্ত নাম: রেন)। পারকিন্সের পাঁচ বছর বয়সে তার পিতা মারা যান। তার প্র-পিতামহ ছিলেন অ্যান্ড্রু ভ্যারিক স্টোট অ্যান্থনি। এছাড়া তিনি মেফ্লাওয়ার প্যাসেঞ্জার জন হাউল্যান্ডের উত্তরসূরি।
পারকিন্স ব্রুকস স্কুল, ব্রাউন অ্যান্ড নিকোল্‌স স্কুল, কলাম্বিয়া বিশ্ববিদ্যালয়ে পড়াশুনা করেন এবং পরে ১৯৪২ সালে বোস্টনে চলে গেলে সেখানে তিনি রলিন্স কলেজে পড়াশুনা করেন।
চলচ্চিত্রে আগমন ও তারকাখ্যাতি: ১৯৫৩-৫৯
১৯৫৩ সালে দি অ্যাক্ট্রেস চলচ্চিত্রে অভিনয়ের মধ্য দিয়ে পারকিন্সের বড় পর্দায় অভিষেক হয়। ছবিটি বাণিজ্যিকভাবে ব্যর্থ হয়। পরে ১৯৫৪ সালে ব্রডওয়ের টি অ্যান্ড সিমপ্যাথি মঞ্চনাটকে জন কারের স্থলাভিষিক্ত হলে তিনি সকলের দৃষ্টি কাড়েন। ফলে তিনি হলিউডে নতুনভাবে আগমনের প্রেরণা লাভ করেন। পারকিন্স তার দ্বিতীয় চলচ্চিত্র ফ্রেন্ডলি পারসুয়েসন-এ গ্যারি কুপারের পুত্র ভূমিকায় অভিনয় করেন। উইলিয়াম ওয়াইলার পরিচালিত চলচ্চিত্রটি ব্যাপক সফলতা লাভ করে এবং পারকিন্স শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন এবং বর্ষসেরা নতুন তারকা - অভিনেতা বিভাগে গোল্ডেন গ্লোব পুরস্কার লাভ করেন।
১৯৫৭ সালে প্রাক্তন বোস্টন রেড সক্স বেসবল খেলোয়াড় জিমি পিয়েরসালের জীবনীমূলক ফিয়ার স্ট্রাইকস আউট ছবিতে তাকে জিমির ভূমিকায় দেখা যায়। একই বছর তিনি জ্যাক প্যালেন্সের সাথে দ্য লোনলি ম্যান ও হেনরি ফন্ডার সাথে দ্য টিন স্টার ছবিতে কাজ করেন।
সাইকো ও ইউরোপ: ১৯৬০-৬৪
যুবক পারকিন্সের মধ্যে বালকসুলভ ও অকপট গুণাবলি ছিল এবং যুবক জেমস স্টুয়ার্টের কিছু বৈশিষ্ট ছিল। অ্যালফ্রেড হিচকক এই সুযোগের সদ্ব্যবহার করেন এবং তাকে সাইকো (১৯৬০) চলচ্চিত্রে নরম্যান বেটস চরিত্রের জন্য নির্বাচন করেন। ছবিটি সমালোচনামূলক ও বাণিজ্যিকভাবে সফলতা অর্জন করে। পারকিন্স বেটস মোটেলের মালিক চরিত্রে তার হত্যাকাণ্ডমূলক কাজে অভিনয়ের জন্য আন্তর্জাতিক অঙ্গনে খ্যাতি লাভ করেন। তার এই কাজের জন্য তিনি ইন্টারন্যাশনাল বোর্ড অব মোশন পিকচার রিভিউয়ার্সের শ্রেষ্ঠ অভিনেতা পুরস্কার লাভ করেন।
১৯৬১ সালে গুডবাই অ্যাগেইন চলচ্চিত্রে তার ভূমিকার জন্য পারকিন্স আরও খ্যাতি লাভ করেন। প্যারিসে চিত্রায়িত এই ছবিতে তিনি ইংরিদ বারিমানের বিপরীতে অভিনয় করেন। এই কাজের জন্য তিনি ১৯৬১ কান চলচ্চিত্র উৎসব থেকে শ্রেষ্ঠ অভিনেতার পুরস্কার লাভ করেন। ছবিটি ফ্রান্সে ব্যবসাসফল হলেও মার্কিন যুক্তরাষ্ট্রে ব্যবসায়িকভাবে সফল হয়নি।
সিতারা-ই-জুরাত
সিতারা-ই-জুরাত (ستارہ جرأت, সাহসিকতার তারকা) হলো পাকিস্তানের তৃতীয় সর্বোচ্চ সামরিক পদক। প্রজাতন্ত্র হিসেবে পাকিস্তানের আত্মপ্রকাশের পরে ১৯৫৭ সালে এই পদকের প্রবর্তন হয়। যদিও ১৯৪৭ সালের পরবর্তী বিভিন্ন বিষয়েও এটি প্রদান করা হয়েছে। যুদ্ধে বিশেষ বীরত্ব প্রদর্শনের স্বীকৃতি স্বরূপ শুধুমাত্র সামরিক ক্ষেত্রে এই পদক প্রদান করা হয়। এই পদকটি ব্রিটিশ মিলিটারি ক্রস এবং মার্কিন যুক্তরাষ্ট্রের সিলভার স্টারের সমতুল্য।
আজহার উসমান
আজহার মুহাম্মদ উসমান (জন্ম: ২৩ ডিসেম্বর, ১৯৭৫) একজন আমেরিকান কৌতুকাভিনেতা, অভিনেতা, লেখক এবং ভারতীয় বংশোদ্ভূত চলচ্চিত্র নির্মাতা। তিনি একজন প্রাক্তন অধ্যক্ষ, কমিউনিটি কর্মী ও আইনজীবী এবং "কমেডি এর আয়াতুল্লাহ" এবং "বিন লাহিন" হিসাবে তাকে উল্লেখ করা হয়ে থাকে। তিনি ত্রিভূজীয় আয়োজনে নির্মিত জনপ্রিয় কৌতুক ধারাবাহিক আল্লাহ মেড মি ফানির ৩ জনের মধ্যে অন্যতম একজন।
প্রথমিক জীবন
উসমান শিকাগোতে জন্মগ্রহণ করেন এবং তার শৈশবকাল বেশিরভাগই স্কোকি, ইলিনয়, মার্কিন যুক্তরাষ্ট্রের শিকাগোয় কেটেছে। ১৯৭০ এর দশকে উসমানের পশুচিকিত্সক পিতা জিয়া উসমান (আলীগড় মুসলিম বিশ্ববিদ্যালয় থেকে স্নাতক সম্পন্ন করেন) এবং গৃহিনী মা আত্তিয়া উসমান ভারতের বিহার ছেড়ে মার্কিন যুক্তরাষ্ট্রে চলে আসেন।
ব্যক্তিগত জীবন
উসমান একজন সুফি মুসলিম। তিনি তার বিবাহিত জীবনে ৪ সন্তানের জনক। তার স্ত্রী একজন আইনজীবী।
সৌদি আরবের শহর ও নগরের তালিকা
সৌদি আরবের শহরের তালিকা নিচে দেওয়া হল: ডান|থাম্ব|250x250পিক্সেল| মানচিত্রেে সৌদি আরবের প্রধান শহরগুলি দেখাচ্ছে।
তামারা ট্রুনোভা
তামারা ভিক্টোরোভনা ট্রুনোভা (জন্ম ৫ মে, ১৯৮২) হলেন একজন ইউক্রেনীয় থিয়েটার পরিচালক, ডিনিপারের বাম তীরে কিয়েভ একাডেমিক থিয়েটার অফ ড্রামা অ্যান্ড কমেডির প্রধান পরিচালক।
জীবনী
ত্রুনোভা খেরসন ওব্লাস্টের নোভা কাখোভকায় জন্মগ্রহণ করেন।
তিনি একটি স্বর্ণপদক সঙ্গে উচ্চ বিদ্যালয় থেকে স্নাতক. ট্রুনোভা কিয়েভ ন্যাশনাল লিঙ্গুইস্টিক ইউনিভার্সিটি (১৯৯৯ - ২০০৪) থেকে অনুবাদক হিসেবে স্নাতক হন। তিনি কিয়েভ ন্যাশনাল আইকে কার্পেনকো-ক্যারি থিয়েটার, সিনেমা এবং টেলিভিশন বিশ্ববিদ্যালয়ে (পরিচালনা বিভাগ, এডুয়ার্ড মিটনিটস্কির কোর্স), যেখান থেকে তিনি ২০০৯ সালে স্নাতক হন। ২০০৮ থেকে ২০১৩ সময়কালে, তিনি এডুয়ার্ড মিটনিটস্কির পরিচালনা কোর্সে পড়ান। ২০১৮ সাল থেকে, ট্রুনোভা কিয়েভ ন্যাশনাল আইকে কার্পেনকো-ক্যারি থিয়েটার, সিনেমা এবং টেলিভিশন বিশ্ববিদ্যালয়ের চিঠিপত্র নির্দেশনা কোর্সের শৈল্পিক পরিচালক।
২০১১ সাল থেকে, তিনি ডিনিপারের বাম তীরে নাটক এবং কমেডি থিয়েটারে কাজ করছেন। তার কৃতিত্বের মধ্যে রয়েছে কিয়েভ এবং ইউক্রেন জুড়ে থিয়েটারে প্রযোজনা। তিনি ইউক্রেনীয় এবং আন্তর্জাতিক উৎসবে জুরির সদস্য হিসাবে কাজ করেন (যেমন ব্রিটিশ এডিনবার্গ ফ্রিঞ্জ 2016)। তিনি একজন অংশগ্রহণকারী এবং নাট্য প্রতিযোগিতার বিজয়ীও, উদাহরণস্বরূপ, ইউক্রেনের ব্রিটিশ কাউন্সিলে তার নাট্য অনুষ্ঠান "মঞ্চ গ্রহণ"।
১২ এপ্রিল, ২০১৯ সাল থেকে, ট্রুনোভা ডিনিপারের বাম তীরে কিয়েভ একাডেমিক থিয়েটার অফ ড্রামা অ্যান্ড কমেডির প্রধান পরিচালক।
তার একটি মেয়ে আছে, সোনিয়া। ট্রুনোভা কিয়েভে থাকেন এবং কাজ করেন।
সৃজনশীল জীবনী
পরিচালকের কাজ
তামারা ট্রুনোভা এর সৃজনশীল পরিচালনার ঐতিহ্য ইউক্রেন এবং বিদেশে 20 টিরও বেশি প্রযোজনা অন্তর্ভুক্ত করে।
এ কে এম মোরশেদ
এ কে এম মোরশেদ বাংলাদেশ জাতীয়তাবাদী দলের রাজনীতিবিদ যিনি তৎকালীন রাজশাহী-৮ আসনের সংসদ সদস্য ছিলেন।
রাজনৈতিক জীবন
এ কে এম মোরশেদ ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন রাজশাহী-৮ আসন থেকে সংসদ সদস্য নির্বাচিত হন।
লাচিত বরফুকন
লাচিত বরফুকন সম্পূৰ্ণ নাম - চাও লাচিত ফুকনলুং (লাচিত বৰফুকন) আহোম সাম্রাজ্যের সাহসি ও পরাক্রমী সেনাপতি ছিলেন। ১৬৬৯ সনে তিনি আহোম সেনার দ্বারা বিশাল মোগল সেনা বাহিনীকে পরাজিত করে মোগল সাম্রাজ্যকে চিরকালের জন্য আসাম থেকে দূর করে দিয়েছিলেন। শরাইঘাটের যুদ্ধের পরাক্রমের জন্য আসামর ইতিহাসে লাচিত বরফুকনের নাম উজ্জ্বলিত হয়ে আছে। লাচিত বরফুকনের বীরত্বের প্রতি সম্মান জানিয়ে প্রতিবছর ২৪ নভেম্বর তারিখ অসমে লাচিত দিবস পালন করা হয়।
জীবনী
লাচিত ছেঙ-কালুক মছাই (একজন তাই-আহোম পাদ্রী) এর চতুর্থ পুত্র ছিলেন এবং আহোম রাজা সুসেনফার অধীনে সেনাপ্রধান (অথবা "ফু-কান") ছিলেন ।ছেং-লুঙ-মুঙ, চে-রাই-ডয়তে তাই আহোম সম্প্রদায়ের একটি পরিবারে জন্মগ্রহণ করেন, রাজপরিবারে জন্ম হওয়ার জন্য লাচিত সামরিক ও অসামরিক দুই ধরনের শিক্ষা পেয়েছিলেন।লাচিত মানবতা, বনফ দর্শনশাস্ত্র, আদিবাসী শাস্ত্র এবং সামরিক দক্ষতা শিক্ষিত ছিল । শৈশবে তিনি কর্মনিষ্ঠা, কর্তব্য পরায়ন  ও সততার গুন পেয়েছিলেন। । লাচিত বরফুকনের প্রকৃত নাম ছিল লাচিত লাও। আহোম সাম্রাজ্যে মূখ্য সেনাপতিকে বরকুকন উপাধী দেওয়া হত। লাচিত প্রথম ঘোড়া বরুয়া উপাধী পেয়েছিলেন কারণ তিনি প্রথম অবস্থায় দুর্দান্ত ঘোড়া বশে নিপুন ছিলেন। তারপর তিনি দুলীয়া বরবরুয়া, শিমুলগুরীয়া ফুকন, দোলাকাষরীয়া ফুকন উপাধী পেয়েছিলেন। অবশেষে তিনি রাজা চক্রধ্বজ সিংহ কর্তৃক “ বরফুকন” উপাধী পেয়েছিলেন। আহোম রাজা সুসেনফার শরাইঘাট যুদ্ধের সেনাপতি হিসেবে লাচিত বরফুকনকে নিযুক্ত করেছিলেন। তিনি লাচিতকে উপহারস্বরুপ স্বর্ণ তরোয়াল (আহোম ভাষায় হেং দাং) ও পারম্পরিক বস্ত্র প্রদান করেছিলেন।
সরাইঘাট যুদ্ধ
সরাইঘাট যুদ্ধ আহোম সেনাপতি লাচিত ররফুকনের নেতৃত্বে ও মোগল সেনাপতি রাম সিংহের নেতৃত্বে অসমের গুয়াহাটিতে হয়েছিল। আহোম সেনার তুলনায় মোগল সেনারা বেশি শক্তিশালী ছিল কিন্তু গোরিলা যুদ্ধ কৌশলের ফলে মোগলেরা এই যুদ্ধে পরাজিত হয়েছিল। যুদ্ধে অসফল হওয়ায় মোগল সেনাপতি রাম সিংহ লাচিতের বিরুদ্ধে ষড়যন্ত্র করেছিলেন। রাম সিংহ আহোম রাজা চক্রধ্বজ সিংহকে একটি পত্র প্রেরন করেছিলেন যেখানে লেখা ছিল যে লাচিত ১ লক্ষ টাকার বিনিময়ে গুয়াহাটিতে মোগল সাম্রাজ্য স্থাপনের অনুমতি দিয়েছেন। কিন্তু রাম সিংহের প্রচেষ্টা অসফল হয়েছিল কারণ রাজা চক্রধ্বজ লাচিতের সততা ও নিষ্ঠার প্রতি পূর্ন বিশ্বাস করিতেন ও আহোম সাম্রাজ্যের প্রধান মন্ত্রী অতন বুরাগোহাই রাম সিংহের ষড়যন্ত্র বুঝতে পেরে রাজাকে এই বিষয়ে অবগত করিয়েছিলেন। মোগলেরা ৩০, ০০০ সৈন্য, ১৫০০০ ধনুর্বিদ, ১৮, ০০০টি ঘোড়া, ১০০০ অধিক কামান ও বিশাল নৌকা নিয়ে যুদ্ধের জন্য প্রস্তুত হয়েছিল। মোগল সেনার বিরুদ্ধে আহোম সেনারা দুর্বল হওয়ায় আহোম সেনারা জয়লাভের আশা বাদ দিয়ে পিছিয়ে যাওয়ার প্রচেষ্টা করেছিল। নিজ সেনাকে পিছিয়ে যাওয়া দেখে সেনাপতি লাচিত বরফুকন বলেছিলেন, “তোমরা যদি পিছিয়ে যেতে চাও, যাও কিন্তু স্বর্গদেও আমাকে আদেশ করেছেন, আমি মৃত্যুর আগ মূহর্ত পর্যন্ত লড়ব, তোমরা স্বর্গদেওকে বলবা আমি জীবনের অন্তিম নিশ্বাস পর্যন্ত যুদ্ধ করেছি। লাচিতের এই বানি আহোম সেনার মধ্যে উত্তেজনা জাগায় ও সাহসের সঙ্গে যুদ্ধ করে অবশেষে মোগল সেনাকে পরাস্ত করে।
লাচিত বরকুকনের মৃত্যু
সরাইঘাট যুদ্ধের সময় লাচিতের জ্বর হয়েছিল কিন্তু বীর লাচিত ভ্রূক্ষেপ না করে যুদ্ধ চালিয়ে গিয়েছিলেন। সরাইঘাট যুদ্ধ জয়ের কিছুদিন পর জ্বরে লাচিত বরফুকনের মৃত্যু হয়।
শ্যামসিদ্ধি ইউনিয়ন
শ্যামসিদ্ধি ইউনিয়ন হলো বাংলাদেশের মুন্সীগঞ্জ জেলার অন্তর্গত শ্রীনগর উপজেলার একটি ইউনিয়ন।
ভৌগোলিক উপাত্ত
শ্যামসিদ্ধি ইউনিয়নের মোট আয়তন ২৪১৯ একর।
জনসংখ্যার উপাত্ত
বাংলাদেশের ২০১১ সালের আদমশুমারি অনুযায়ী শ্যামসিদ্ধি ইউনিয়নের মোট জনসংখ্যা ১৯,৭০২ জন। এদের মধ্যে ১০,৪১৪ জন পুরুষ এবং ৯,২৮৮ জন মহিলা।
শিক্ষা
ইউনিয়নে শিক্ষার হার ৫১.০৩%।
সুলতান বাহু
হজরত সুলতান বাহু (سلطان باہو (১৬২৮ – ১৬৯১) ছিলেন একজন মুসলিম সুফি সাধক যিনি সারোয়ারী কাদেরী সুফি ধারা প্রবতর্ন করেন, যিনি অতি উচ্চ পর্যায়ের সাধক ছিলেন। তিনি পাকিস্থানের পাঞ্জাব প্রদেশের সুকসার এর সুন উপকূলে আঙ্গা গ্রামে জন্মগ্রহণ করেন। তিনি ৪০ টির বেশি বই পাঞ্জাবী ও উর্দু ভাষায় লিখেছেন যার অধিকাংশ ইসলাম এর বিশেষ বিষয় নিয়ে আর ইসলামিক আধ্যাত্ববাদ কে নিয়ে লেখা। তবে তার পাঞ্জাবী ভাষায় লেখা কবিতা উপমহাদেশে বিশেষ ভাবে সামদৃত। তার লেখা কবিতা বিভিন্ন সুফি গান কা্ওযালী, কাফী বেশ আড়ম্বর সহকারে গা্‌ওয়া হয়। সুলতান বাহু হজরত আলী (আ:) এর সরাসরী উত্তরসুরি, যিনি মুহাম্মদ (স:)-এর চাচাতো ভাই, এবং হজরত বাহু আওযান উপজাতির যে বংশধারা আমির শাহ থেকে এসেছে, যিনি কুতুব শাহ- এর পুত্র ছিলেন।
সুলতান বাহুর (র:) মাজার পাকিস্থানের পাঞ্জাব প্রদেশ-এর গার্ক মহারাজ এ অবস্থিত।
রুদ্র (দ্ব্যর্থতা নিরসন)
রুদ্র ঝড়, শিকার, মৃত্যু, প্রকৃতি ও বাতাসের ঋগ্বৈদিক দেবতা।
রুদ্র আরও উল্লেখ করতে পারেন:
শ্রীরুদ্রম
শ্রীরুদ্রম (श्रीरुद्रम्,, ஸ்ரீருத்ரம், શ્રીરુદ્રમ્, Рудра-сукта, মারাঠি: रुद्राध्याय, মালায়ালাম: ശ്രീ രുദ്രം) হল একটি বৈদিক স্তোত্র বা কৃষ্ণ যজুর্বেদের তৈত্তিরীয় সংহিতা থেকে নেওয়া, এবং এটি দ্বারা রুদ্র (শিব) এর প্রতি শ্রদ্ধা নিবেদন করা হয়। এটি দুটি অংশ নিয়ে বিভক্ত - নামকম ও চামকম। শাস্ত্রীয় ঐতিহ্য দ্বারা চামকম শ্রী রুদ্রমে যোগ করা হয়েছে।  পাঠ্যটি শৈবধর্মে গুরুত্বপূর্ণ, যেখানে শিবকে পরব্রহ্ম হিসেবে দেখা হয়। স্তোত্রটি দেবতার নাম গণনা করার একটি প্রাথমিক উদাহরণ।
শ্রীরুদ্রম শৈবদের পবিত্র মন্ত্র নমঃ শিবায়-এর উল্লেখের জন্যও বিখ্যাত, যেটি তৈত্তিরীয় সংহিতার অষ্টম অনুবাকে পাওয়া যায়। স্তোত্রটির মধ্যে 'ওঁ নমঃ ভগবতে রুদ্রায়' এবং 'মহামৃত্যুঞ্জয় মন্ত্র'ও রয়েছে।
শ্রীরুদ্রম সাধারণত প্রদোষের সময় জপ করা হয়, যা শিবের উপাসনার জন্য শুভ সময় বলে মনে করা হয়।
বিষয়বস্তু
নামকমের অনুবাক বা স্তোত্রগুলি তৈ.স. ৪.৫ এর এগারোটি স্তোত্রের সাথে সামঞ্জস্যপূর্ণ, চূড়ান্ত স্তোত্রটি মহামৃত্যুঞ্জয় মন্ত্র সহ অতিরিক্ত আটটি শ্লোক দ্বারা বর্ধিত হয়েছে।  ওঁ নমঃ শিবায় মন্ত্রটি শ্রী রুদ্রম থেকে উদ্ভূত হয়েছে, যেখানে এটি তৈ.স. ৪.৫.৮ পদে দেখা যায় যদিও ওম অক্ষর ছাড়া।   চামকমের অনুবাক বা স্তোত্রগুলি তৈ.স. ৪.৭ এর সাথে মিলে যায় এবং তারা ঈশ্বরের কাছে ইচ্ছা পূরণের জন্য প্রার্থনা করে।
রুদ্রের প্রথমতম শ্রদ্ধাঞ্জলি হল যজুর্বেদে পাওয়া সতরুদ্রিয় (তৈ.স. ৪.৫.১-১১, ১৬.১-৬৬)। সি ফুলার বলছেন যে শ্রী রুদ্রম সতরুদ্রিয় ভিত্তিক।
জুলিয়ান ব্র্যান্ড
জুলিয়ান ব্র্যান্ড (জন্ম ২ মে ১৯৯৬) একজন জার্মান পেশাদার ফুটবলার, যিনি একজন উইঙ্গার হিসেবে জার্মান ক্লাব বায়ের লেভারকুসেন-এর হয়ে খেলে থাকেন।
ব্রান্ড, সম্মিলিত ভাবে জার্মানি নাবালক দল সমূহের হয়ে ৫৫টিরও বেশি ম্যাচে উপস্থিত হয়েছেন, যেখানে তিনি জার্মানি অনূর্ধ্ব-১৫ দল থেকে অনূর্ধ্ব-২১ পযন্ত প্রত্যেকটি দলেই খেলেছেন। তিনি ২০১৪ সালে হাঙ্গেরীতে অনুষ্ঠিত ইউয়েফা ইউরোপিয়ান অনূর্ধ্ব-১৯ চ্যাম্পিয়নশিপ-এ অংশগ্রহণকৃত জার্মানি দলের একজন ছিলেন, যেটিতে তারা চ্যাম্পিয়ন হয়েছিল।
আন্তর্জাতিক খেলোয়াড়ী জীবন
২০১৬ সালের ১৭ই মে, ফ্রান্সে আয়োজিত উয়েফা ইউরো ২০১৬-এর জন্য ২৭জন সদস্যের প্রাথমিক জার্মানি দলে ব্রান্ডের নাম ঘোষণা করা হয়।
তিনি ২০১৬ সালে ব্রাজিলে আয়োজিত ২০১৬ সামার অলিম্পিকস-এ অংশ নেওয়া জার্মানি ফুটবল দলের একজন সদস্য ছিলে, যেখানে জার্মানি রৌপ্য পদক জয় করে।
বোহদান সেহিন
ডান|থাম্ব|375x375পিক্সেল| বোহদান সেহিন বোহদান দারিওভিচ সেহিন (জন্ম ১৯৭৬, বোর্শচিভ) একজন ইউক্রেনীয় সুরকার, এবং সঙ্গীত অনুষ্ঠানের সংগঠক।
জীবনী
তিনি ১৯৭৬ সালে টেরনোপিল ওব্লাস্টের বোর্শচিভ-এ জন্মগ্রহণ করেন। ১৯৯৯ সালে, তিনি লভিভ কনজারভেটরি থেকে স্নাতক হন (প্রফেসরের ক্লাস এম. স্কোরিক)। সুরকারের সঙ্গীত ক্রমাগত ইউক্রেন এবং বিদেশে সঞ্চালিত হয়। তিনি কিয়েভের পোলিশ ইনস্টিটিউট, গোয়েথে-ইনস্টিটিউট এবং অস্ট্রিয়ান কালচারাল ফোরামের সাথে মিউজিক্যাল সহযোগিতার অংশ ছিলেন।  একই সাথে, ২০১২ সালে, বোহদান সেহিন লিভিভ আঞ্চলিক ফিলহারমনিকের সমসাময়িক সঙ্গীতের বিকাশের জন্য বাণিজ্যিক পরিচালক এবং সমসাময়িক সঙ্গীতের আন্তর্জাতিক উৎসব " কন্ট্রাস্টস " এর নির্বাহী পরিচালক হিসাবে কাজ শুরু করেন।
মানুয়েল সেরবান্তেস
মানুয়েল সেরবান্তেস গার্সিয়া (Manuel Cervantes; জন্ম: ৬ এপ্রিল ১৯৫৭; মানুয়েল সেরবান্তেস নামে সুপরিচিত) একজন স্পেনীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় রিয়াল বেতিস এবং সালামাঙ্কার হয়ে একজন গোলরক্ষক হিসেবে খেলেছেন।
১৯৭৮–৭৯ মৌসুমে, রিয়াল সোসিয়েদাদের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন। রিয়াল সোসিয়েদাদের সাথে ৩ মৌসুম সংযুক্ত থাকার পর, ১৯৮১–৮২ মৌসুমে তিনি রিয়াল মুর্সিয়ায় যোগদান করেন, যেখানে তিনি ৪ মৌসুমে ৫৩টি ম্যাচে অংশগ্রহণ করেছেন। অতঃপর তিনি রিয়াল বেতিসে যোগদান করেন, যেখানে তিনি ৩ মৌসুমে ৭৮ ম্যাচে অংশগ্রহণ করেছেন। সর্বশেষ ১৯৮৮–.৮৯ মৌসুমে, তিনি রিয়াল বেতিস হতে সালামাঙ্কায় যোগদান করেছিলেন, যেখানে তিনি ৪ মৌসুম অতিবাহিত করে অবসর গ্রহণ করেছেন।
দলগতভাবে, ঘরোয়া ফুটবলে, সেরবান্তেস সর্বমোট ৩টি শিরোপা জয়লাভ করেছেন, যার মধ্যে ১টি রিয়াল সোসিয়েদাদের হয়ে, ১টি রিয়াল মুর্সিয়ার হয়ে এবং ১টি সালামাঙ্কার হয়ে জয়লাভ করেছেন।
ব্যক্তিগত জীবন
তিনি পেশাদার টেনিস খেলোয়াড় ইনিয়িগো সেরবান্তেস উয়েগুনের পিতা।
হাসসান আল-বলকিয়াহ মসজিদ
হাসসান আল-বলকিয়াহ মসজিদ (Masjid Hassanal Bolkiah বা মসজিদ হাসসান আল-বলকিয়াহ) হলো ব্রুনাইয়ের তুতংয়ে অবস্থিত একটি মসজিদ। এই মসজিদটি ১৯৬৬ সালে উদ্বোধন করা হয়েছিল; এখানে একসাথে ১,০০০ মুসল্লি নামাজ আদায় করতে পারেন।
ইতিহাস
১৯৬৫ সালের ১৭ এপ্রিল তারিখে এই মসজিদটির নির্মান কাজ শুরু হয়েছিল এবং পরের বছরের মাঝামাঝি সময়ে কাজ সমাপ্ত হয়েছিল। ব্রুনাইয়ের বর্তমান সুলতান হাসসান আল-বলকিয়াহ ১৯৬৬ সালের আগস্ট মাসে এটির উদ্বোধন করেন, তিনি উক্ত সময়ে ক্রাউন প্রিন্স ছিলেন।
২০১৬ সালের অক্টোবর মাসে, এই মসজিদটির অস্তিত্বের সুবর্ণজয়ন্তীর জন্য একটি অনুষ্ঠান করা হয়েছিল।
পন্থীরাঙ্কাভ
পন্থীরাঙ্কাভ (Pantheeramkavu) ভারতের কেরালা রাজ্যের কালিকট জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে পন্থীরামকাৱু শহরের জনসংখ্যা হল ২৪,৪৯৫ জন। এর মধ্যে পুরুষ ৫০% এবং নারী ৫০%।
এখানে সাক্ষরতার হার ৮৪%। পুরুষদের মধ্যে সাক্ষরতার হার ৮৬% এবং নারীদের মধ্যে এই হার ৮২%। সারা ভারতের সাক্ষরতার হার ৫৯.৫%, তার চাইতে পন্থীরামকাৱু এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
চৌধুরী মোতাহার হোসেন
চৌধুরী মোতাহার হোসেন বাংলাদেশ জাতীয়তাবাদী দলের রাজনীতিবিদ যিনি তৎকালীন রাজশাহী-৯ আসনের সংসদ সদস্য ছিলেন।
রাজনৈতিক জীবন
চৌধুরী মোতাহার হোসেন ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন রাজশাহী-৯ আসন থেকে সংসদ সদস্য নির্বাচিত হন।
রয়্যাল রাম্বল
রয়্যাল রাম্বল হলো পেশাদারি কুস্তি প্রমোশন ডাব্লিউডাব্লিউই কর্তৃক প্রত্যেক বছরের জানুয়ারি মাসে পেশাদারি কুস্তি প্রতি-দর্শনে-পরিশোধ আয়োজিত একটি আয়োজন। প্রারম্ভিক আয়োজনটি, প্রতি-দর্শনে-পরিশোধ ছিল না কিন্তু প্রচারিত হতো টেলিভিশনে বিশেষ করে ইউএস নেটওয়ার্কে। ১৯৮৯ বছরের আয়োজনটি ছিল প্রথম প্রতি-দর্শনে-পরিশোধ আয়োজন। তখন রয়্যাল রাম্বল ম্যাচে ২০ জন কুস্তিগির অংশগ্রহণ করেন, যেটি জয়লাভ করেন জিম ডুগান। এটি রেসলম্যানিয়া, সামারস্ল্যাম, সার্ভাইভার সিরিজ এর সাথে ডাব্লিউডাব্লিউই এর চারটি বড় আয়োজনের অংশ। রয়্যাল রাম্বল সবচেয়ে জনপ্রিয় আয়োজনগুলোর মধ্যে একটি ধরা হয়।
দ্য কিংস ম্যান
দ্য কিংস ম্যান হল একটি ২০২১ সালের স্পাই অ্যাকশন ফিল্ম যা ম্যাথিউ ভন পরিচালিত। ভন এবং কার্ল গাজদুসেকের একটি চিত্রনাট্য এবং ভনের একটি গল্প থেকে নেওয়া । ব্রিটিশ <i id="mwHw">কিংসম্যান</i> ফিল্ম সিরিজের তৃতীয় অংশ, যা মার্ক মিলার এবং ডেভ গিবন্সের কমিক বই দ্য সিক্রেট সার্ভিস (পরে কিংসম্যান নামে নামকরণ করা হয়েছে) এর উপর ভিত্তি করে তৈরি । এ‌টি কিংসম্যান: দ্য সিক্রেট সার্ভিস (২০১৪) এবং কিংসম্যান: দ্য সিক্রেট সার্ভিসের প্রিক্যুয়েল। গোল্ডেন সার্কেল (২০১৭)। এর কাস্টের মধ্যে রয়েছে রাল্ফ ফিয়েনেস (এছাড়াও এর নির্বাহী প্রযোজকদের একজন), জেমা আর্টারটন, রাইস ইফান্স, ম্যাথিউ গুড, টম হল্যান্ডার, হ্যারিস ডিকিনসন, ড্যানিয়েল ব্রুহল, ডিজিমন হাউন্সউ এবং চার্লস ডান্স । এটি প্রথম বিশ্বযুদ্ধের সময় এবং কিংসম্যান সংস্থার জন্মের বেশ কয়েকটি ঘটনাকে কেন্দ্র করে।
এটি মার্কিন যুক্তরাষ্ট্রে ২২শে ডিসেম্বর, ২০২১-এ এবং যুক্তরাজ্যে ২৬শে ডিসেম্বর, ২০২১-এ ওয়াল্ট ডিজনি স্টুডিওস মোশন পিকচার্স দ্বারা বিংশ শতাব্দীর স্টুডিওগুলির মাধ্যমে মুক্তি পায়, একটি আসল নভেম্বর ২০১৯ মুক্তির তারিখ থেকে বেশ কয়েকবার বিলম্বিত হয়েছিল, আংশিকভাবে কারণ। কোভিড-১৯ মহামারীতে । এটি সমালোচকদের কাছ থেকে মিশ্র পর্যালোচনা পেয়েছে, প্রায় $১০০ মিলিয়ন বাজেটের বিপরীতে $১২৫ মিলিয়ন আয় করেছে।
বিষয়
1902 সালে, ব্রিটিশ অভিজাত অরল্যান্ডো, অক্সফোর্ডের ডিউক, তার স্ত্রী এমিলি এবং তাদের ছোট ছেলে কনরাড ব্রিটিশ রেড ক্রসের জন্য কাজ করার সময় দ্বিতীয় বোয়ার যুদ্ধের সময় দক্ষিণ আফ্রিকার একটি কনসেনট্রেশন ক্যাম্পে যান। ক্যাম্পে বোয়ার স্নাইপার আক্রমণের সময় এমিলি মারাত্মকভাবে আহত হয়। তার মৃত্যুর আগে, এমিলি অরল্যান্ডোকে প্রতিশ্রুতি দেয় যে তারা তাদের ছেলেকে আর কখনও যুদ্ধ দেখতে দেবে না।
বারো বছর পরে, অরল্যান্ডো বিশ্বের সবচেয়ে শক্তিশালী বিশিষ্ট ব্যক্তিদের দ্বারা নিযুক্ত গৃহকর্মীর সমন্বয়ে একটি ব্যক্তিগত গুপ্তচর নেটওয়ার্ক গঠন করেছে এবং এতে তার নিজের দাস শোলা এবং পলি নিয়োগ করেছে। নেটওয়ার্কের প্রাথমিক উদ্দেশ্য হল আসন্ন মহাযুদ্ধ থেকে যুক্তরাজ্য এবং ব্রিটিশ সাম্রাজ্যকে রক্ষা করা। কনরাড যুদ্ধ করতে আগ্রহী, কিন্তু অরল্যান্ডো তাকে ব্রিটিশ সেনাবাহিনীতে যোগ দিতে নিষেধ করে এবং লর্ড কিচেনার, সেক্রেটারি অফ স্টেট ফর ওয়ারে, তাকে তা করতে না দিতে রাজি করায়।
কিচেনারের নির্দেশে, কনরাড এবং অরল্যান্ডো অরল্যান্ডোর বন্ধুদের সাথে, অস্ট্রিয়ার আর্চডিউক ফ্রাঞ্জ ফার্ডিনান্ড এবং তার স্ত্রী সোফির সাথে সারাজেভো হয়ে যাত্রা করেন। কনরাড বসনিয়ার তরুণ বিদ্রোহী গ্যাভরিলো প্রিন্সিপ কর্তৃক নিক্ষিপ্ত একটি বোমা থেকে আর্চডিউককে রক্ষা করেন, একটি যুদ্ধ শুরু করার অভিপ্রায়। প্রিন্সিপ পরে দৈবক্রমে আবার আর্চডিউকের দলটির মুখোমুখি হন এবং তাকে এবং তার স্ত্রীকে মারাত্মকভাবে গুলি করে। অরল্যান্ডো শিখেছে যে আর্চডিউক ফ্রাঞ্জ ফার্দিনান্দের হত্যাকাণ্ডটি "দ্য ফ্লক" দ্বারা সংগঠিত হয়েছিল: একটি দল জার্মান, রাশিয়ান এবং ব্রিটিশ সাম্রাজ্যকে একে অপরের বিরুদ্ধে দাঁড়ানোর ষড়যন্ত্র করে। একটি বিচ্ছিন্ন ক্লিফটপে দ্য ফ্লকের সদর দফতর রয়েছে এবং রহস্যময় "দ্য শেফার্ড" এর নেতৃত্বে রয়েছে, যার চূড়ান্ত লক্ষ্য স্কটিশ স্বাধীনতা অর্জন করা; এর পরিচালনাকারীদের মধ্যে রাশিয়ান রহস্যবাদী গ্রিগোরি রাসপুটিন, রাশিয়ার জার নিকোলাসের বিশ্বস্ত উপদেষ্টা।